P6_TA(2006)0223
Živelné pohromy –aspekty regionálneho rozvoja
Uznesenie Európskeho parlamentu o živelných pohromách (požiaroch, suchách a povodniach) –
aspekty regionálneho rozvoja (2005/2193(INI))
Európsky parlament,
—so zreteľom na oznámenie Komisie nazvané „Posilnenie reakcie EÚ na pohromy a krízy v tretích kraji-
nách“ (KOM(2005)0153),
—so zreteľom na uznesenie zo 16. novembra 2005 nazvané „Víťazstvo v zápase s globálnymi klimatickými
zmenami“ (1),
—so zreteľom na oznámenie Komisie nazvané „Zlepšenie mechanizmu Spoločenstva v oblasti civilnej
ochrany“ (KOM(2005)0137),
—so zreteľom na návrh rozhodnutia Rady, ktorým sa ustanovuje mechanizmus Spoločenstva v oblasti
civilnej ochrany (rekodifikácia) predložený Komisiou (KOM(2006)0029),
—so zreteľom na oznámenie Komisie nazvané „Manažment rizík povodní –prevencia, ochrana
a zmiernenie škôd po povodniach“ (KOM(2004)0472),
—so zrete ľom na návrh smernice Európskeho parlamentu a Rady o posúdení povodní a povodňovom
manažmente predložený Komisiou (KOM(2006)0015),
—so zreteľom na návrh nariadenia Európskeho parlamentu a Rady, ktorým sa ustanovuje Fond solidarity
Európskej únie (KOM(2005)0108),
—so zreteľom na články 2 a 6 Zmluvy o ES, podľa ktorej požiadavky týkajúce sa ochrany životného
prostredia sa musia začleniť doďalších politík Spoločenstva s cieľom podporovať hospodársky rozvoj,
ktorý je z hľadiska životného prostredia trvalo udržateľný,
—so zrete ľom na správu Inštitútu pre udržateľ néživotné prostredie Spoločného výskumného strediska
Komisie o klimatických zmenách a európskej dimenzii vodného hospodárstva (2),
—so zreteľom na Kjótsky protokol k Rámcovému dohovoru Organizácie spojených národov
o klimatických zmenách z 11. decembra 1997 a jeho ratifikáciu Európskym spoločenstvom 25. apríla
2002,
—so zrete ľom na nariadenie Európskeho parlamentu a Rady (ES) č. 2152/2003 zo 17. novembra 2003
týkajúce sa monitorovania lesov a environmentálnych interakcií v Spoločenstve (Forest Focus) (3),
—so zreteľom na nariadenie Rady (ES) č. 1698/2005 z 20. septembra 2005 o podpore rozvoja vidieka
prostredníctvom Európskeho poľnohospodárskeho fondu na rozvoj vidieka (Feader) (4),
—so zreteľom na nariadenie Rady (ES) č. 1260/1999 z 21. júna 1999 o všeobecných ustanoveniach
oštrukturálnych fondoch (5),
—so zreteľom na nariadenie Rady (ES) č. 1164/94 zo 16. mája 1994, ktorým sa zriaďuje Kohézny fond (6),
zmenené a doplnené nariadeniami (ES) č. 1264/1999 (7) a (ES) č. 1265/1999 (8),
—so zreteľom na nariadenie Európskeho parlamentu a Rady (ES) č. 1784/1999 z 12. júla 1999
o Európskom sociálnom fonde (9),7.12.2006 C 297 E/369 Úradný vestník Európskej únie
Vštvrtok 18. mája 2006SK
(1) Prijaté texty, P6_TA(2005)0433.
(2) http://ies.jrc.cec.eu.int/fileadmin/Documentation/Reports/Inland_and_Marine_Waters/Pubs/Climate_Change_and_-
the_European_Water_Dimension_2005.pdf.
(3) Ú. v. EÚ L 324, 11.12.2003, s. 1.
(4) Ú. v. EÚ L 277, 21.10.2005, s. 1.
(5) Ú. v. ES L 161, 26.6.1999, s. 1.
(6) Ú. v. ES L 130, 25.5.1994, s. 1.
(7) Ú. v. ES L 161, 26.6.1999, s. 57.
(8) Ú. v. ES L 161, 26.6.1999, s. 62.
(9) Ú. v. ES L 213, 13.8.1999, s. 5.
—so zreteľom na oznámenie Komisie o stratégii Európskej únie v oblasti lesníctva (KOM(1998)0649),
—so zreteľom na návrh nariadenia Európskeho parlamentu a Rady o finančnom nástroji pre životné
prostredie (LIFE +) predložený Komisiou (KOM(2004)0621),
—so zreteľom na svoje uznesenie z 8. septembra 2005 o živelných pohromách (požiaroch a povodniach)
počas toho leta v Európe (1),
—so zreteľom na článok 45 rokovacieho poriadku,
—so zreteľom na správu Výboru pre regionálny rozvoj (A6-0147/2006),
A. keďže živelné pohromy v EÚ podľa údajov OSN zapríčinili od roku 1980 smrť 65 000 ľudí a spôsobili
straty vo výške 124,2 miliardy euro,
B. keďže prívalové dažde v auguste 2005 spôsobili najzávažnejšie povodne v Európe od roku 2002
a spôsobili smrť 70ľudí,
C. keďže požiare opätovne zničili tisíce hektárov lesa v roku 2005 a –čo je vážnejšie –stáli životy viac ako
30 civilistov a hasičov a keďže mimoriadne suchá prispeli a prispievajú k tomu, že tento jav, ktorý sa stal
každoročnou pohromou pre postihnuté regióny a krajiny, sa zhoršuje,
D. keďže požiare spôsobili veľké osobné tragédie, najmä zničením domov, poľnohospodárskeho majetku
a zapríčinil stratu stoviek zvierat,
E. keďže sucho v roku 2005 malo mimoriadnu intenzitu a trvanie najmä na juhu a západe Európy a ťažko
postihlo takmer celé územie Portugalska a rozsiahle oblasti Španielska, Francúzska a Talianska,
F. keďže živelné pohromy majú ničivé krátkodobé a dlhodobé následky na hospodárstvo regiónov, najmä
v menej prosperujúcich oblastiach, na ktoré sa vzťahujú ciele konvergencie, alebo v oblastiach, ktoré súovplyvnené prírodnými obmedzeniami, s negatívnym dosahom na infraštruktúru, hospodársky poten-
ciál, zamestnanosť, prírodné a kultúrne dedičstvo, životné prostredie a cestovný ruch, čo sa celkovo
prejavuje nepriaznivým účinkom na sociálnu a hospodársku súdržnosť,
G. keďže sucho a pretrvávajúce požiare urých ľujú proces premeny veľkých oblastí južnej Európy na púšť,
najmä zalesnené oblasti v stredomorskej oblasti a rozsiahle územia zalesnené jedným, nie pôvodným
druhom dreviny, ktorá je veľmi horľavá, čím sa vážne ohrozuje kvalita života postihnutého obyvateľstva,
pretože ich pripravujú o vodu potrebnú na základné prežitie a majú za následok stratu všetkej úrody, čo
spôsobuje špekulácie s cenami krmiva pre zvieratá,
H. keďže k živelným pohromám dochádza vtedy, keď extrémne počasie zasiahne citlivú oblasť, a preto je
potrebné obmedziť zraniteľnosť týchto regiónov s prihliadnutím na skutočnosť, že extrémne klimatické
javy sú čoraz častejšie,
I. keďže je potrebné zaistiť optimálne zosúladenie všetkých koordinovaných činností, ktoré vznikli v rámci
politiky susedských vzťahov, najmä v krajinách Euro-stredomorského partnerstva, ktoré sú v rovnakej
situácii,
J. keďže kvôli svojej geografickej polohe sú najvzdialenejšie regióny vystavené špecifickým a vážnym
rizikám živelných pohrôm, najmä cyklónom, zemetraseniam, sopečným výbuchom alebo aj cunami,
K. keďže niektoré okolnosti spojené s ľudskou činnosťou môžu zhoršiť následky živelných pohrôm, ako
napr. intenzívne poľnohospodárstvo vrátane tradičného používania ohňa ako poľnohospodárskehonástroja, odlesňovanie, masívne znižovanie prirodzenej schopnosti vodných rezervoárov zadržiavaťzáplavy a intenzívna urbanizácia v rizikových oblastiach a tiež narušovanie horských oblastí mestským
obyvateľstvom, ktoré tam chodí tráviť voľnýčas,7.12.2006 C 297 E/370 Úradný vestník Európskej únie
Vštvrtok 18. mája 2006SK
(1) Prijaté texty, P6_TA(2005)0334.
L. keďže sucho vo veľkej miere prispieva k šíreniu požiarov, čo je hlavnou príčinou zhoršenia európskych
lesných porastov,
M. keďže ako sa spoločná poľnohospodárska politika a jej postupné reformy podporili koncentráciu výroby,
čo prispelo k trvalej dezertifikácii vidieckych oblastí a zanechávaniu poľnohospodárskej činnosti, čím sa
zvýšilo riziko lesných požiarov a zhoršili sa následky sucha,
N. keďže k zostreniu javu lesných požiarov prispieva aj: postupné opúšťanie vidieka, poľnohospodárstva a s
ním spojených tradičných činností, nedostatočné udržiavanie lesov, výskyt rozsiahlych pásov lesa
s monokultúrnym porastom, výsadba nevhodných druhov stromov, neexistencia náležitej politikyprevencie dotovanej primeranými nástrojmi financovania na úrovni Spoločenstva a mierne trestyv prípade úmyselného založenia požiaru,
O. keďže je potrebné, aby EÚ uznala osobitný charakter živelných pohrôm, ktoré sa vyskytujú
v stredomorskej oblasti, ako sú suchá a požiare, a aby určila vlastné nástroje na prevenciu, výskum,
riadenie rizika, civilnú ochranu a solidaritu,
P. keďže Európa by mala posilniť opatrenia na prispôsobenie sa klimatickým zmenám, čo si vyžaduje úsilie
zo strany miestnych, regionálnych, štátnych a európskych orgánov, ale aj zo strany občanov a sektoru
priemyslu a dopravy,
Q. keďže je nevyhnutné posilniť preventívne opatrenia EÚ, ktoré by umožnili čeliť všetkým druhom živel-
ných pohrôm, a to stanovením, v prípade potreby, spoločných strategických usmernení na zabezpečenie
lepšej koordinácie medzi členskými štátmi a lepšieho fungovania a koordinácie medzi rozličnými
nástrojmi Spoločenstva (štrukturálnymi fondmi, budúcim fondom solidarity Európskej únie (FSEÚ),Feader, budúcim finančným nástrojom pre životné prostredie (LIFE +), ako aj budúcim novým nástrojom
rýchlej reakcie a pripravenosti na závažné núdzové situácie a lepšej koordináciou medzi nimi,
R. keďže sa v činnosti Spoločenstva stále vyskytujú nedostatky, ktoré sa zhoršujú vplyvom rôznorodosti
a rozličnej úrovne rozvoja vnútroštátnych opatrení na boj proti živelným pohromám,
S. keďže štrukturálne fondy by mali zohrávať významnejšiu úlohu vo financovaní opatrení určených na
predchádzanie pohromám a odstraňovanie ich následkov a keďže nástroj Spoločenstva konkrétne na tourčený, FSEÚ, sa v praxi ukázal byť neúčinný; preto je navrhnutá revízia,
T. keďže preventívne opatrenia obmedzujú materiálne škody, ktoré povodne spôsobujú na obydliach, infra-
štruktúre a výrobných činnostiach, ako sa ukázalo v alpských oblastiach, kde povodne v roku 2005
spôsobili oveľa menej škôd než v roku 2002, napriek tomu, že boli väčšieho rozsahu,
U. keďže opatrenia Spoločenstva týkajúce sa predchádzania požiarom sú obmedzené takmer výlučne na
kontext politiky rozvoja vidieka a doteraz sa zreteľne ukázali ako nedostačujúce, čo poukazuje na
potrebu osobitného, primerane financovaného programu Spoločenstva na ochranu lesov, zostaveného
s cieľom predchádzať a riadiť riziká v prípade lesných požiarov, ktorý bude prispôsobený osobitnému
charakteru lesov v členských štátoch,
V. keďže intenzívne informačné kampane o trvalo udržate ľnom využívaní vody môžu výrazne znížiť jej
spotrebu, a tým zmierniť závažné prípady výskytu sucha,
W. keďže sa zistil nedostatok koordinácie medzi príslušnými verejnými správami a že prevencia, riadenie
pohrôm a pomoc postihnutým oblastiam a priamym obetiam sú tri línie činnosti EÚ, v ktorých by mala
zohrávať aktívnejšiu (a najmä preventívnu) úlohu,
X. keďže veľká časť obyvateľstva, spoločnosti, MVO a predstaviteľov občianskej spoločnosti je zjavne
nespokojná,
1. domnieva sa, že Komisia by mala predložiť návrh na vypracovanie európskej stratégie boja proti
živelným pohromám vrátane komplexného prístupu na predchádzanie rizikám a navrhnúť technický
protokol (vhodný na každý druh pohromy a na každý lesný ekosystém) na spoločný postup EÚ;7.12.2006 C 297 E/371 Úradný vestník Európskej únie
Vštvrtok 18. mája 2006SK
2. uznáva, že v rôznych členských štátoch sa vyskytujú pohromy osobitného druhu, ako sú suchá a lesné
požiare v stredomorskej oblasti, a naliehavo žiada Komisiu, aby upravila nástroje Spoločenstva na prevenciu,
výskum, riadenie rizika, civilnú ochranu a solidaritu s cieľom pomôcť primeranejšie reagovať na tento druh
pohromy;
3. domnieva sa, že všetky členské štáty by mali zostaviť kompletný zoznam lokalít, ktoré sú najviac ohro-
zené požiarmi a dlhými obdobiami sucha, ako i zdrojov, ktoré sú v uvedených lokalitách k dispozíciis cieľom navrhnúť preventívnu stratégiu a umožniť naozaj účinný postup a koordináciu, ktoré možno reali-
zovať na mieste;
4. ďalej sa domnieva, že tento návrh by mal zahrnúť aj opatrenia navrhnuté na zabezpečenie racionálneho
a efektívneho využívania vody zo strany veľkých spotrebiteľov, t.j. poľnohospodárskeho sektora, mestskéhoa priemyselného sektora; žiada uplatňovanie zásady „užívate ľplatí“ a„znečisťovateľ platí“, aby sa zaistilo
racionálnejšie hospodárenie s vodou a aby sa vo zvýšenej miere monitorovala a kontrolovala odpadovávoda;
5. domnieva sa, že v rámci tejto stratégie by sa mala venovať osobitná pozornosť izolovaným regiónom
s nízkou hustotou obyvateľstva, smerujúcim k vyľudneniu, horským oblastiam, pohraničným regiónom,
okrajovým a veľmi vzdialeným regiónom, ako aj regiónom, ktoré sú znevýhodnené a na ktoré sa vzťahuje
cieľkonvergencie;
6. poukazuje na to, že regionálne a miestne orgány v celej EÚ sú si stále viac vedomé problému živelných
pohrôm a upozorňuje na nezastupite ľnú úlohu miestnych a regionálnych činiteľov v oblasti prevencie,
riadenia pohrôm a zmiernenia následkov nešťastia pre jednotlivcov;
7. zdôrazňuje, že je potrebné, aby činnosti v rámci štrukturálnych fondov boli prispôsobené zámeru pred-
chádzania živelným pohromám a ich riadeniu a zároveň aby boli koordinované s ďalšími existujúcimi
nástrojmi Spoločenstva s cieľom čeliť pohromám; vyzýva, aby v nasledujúcom finan čnom rámci na roky
2007 –2013 bola zabezpečená nevyhnutná pružnosť pri prerozdeľovaní finan čných prostriedkov, ktoré sú
k dispozícii prostredníctvom rozličných fondov s cieľom zlepšiť ich operabilitu v prípade pohromy;
8. naliehavo žiada Komisiu, aby dala k dispozícii zdroje potrebné na zmiernenie utrpenia a uspokojenie
materiálnych potrieb všetkých obetí prírodných nešťastí a ich najbližších príbuzných prostredníctvom FSEÚa iných nástrojov Spoločenstva;
9. pripomína, že opatrenia týkajúce sa predchádzania požiarom a povodniam a boj proti živelným
pohromám je možné financovať v rámci štrukturálnych fondov na nové programové obdobie, a preto
vyzýva Radu, aby to mala na zreteli a aby bola dôsledná vo svojich spoločných pozíciách;
10. zdôrazňuje, že opatrenia na obnovu, na ktoré sa poskytuje finančná pomoc z EÚ, by mali zahrnovať
aj opatrenia zamerané na prevenciu opakovania pohrôm;
11. domnieva sa, že Rada musí rokovať o najúčinnejších opatreniach na prevenciu a účinnú reakciu na
priame a nevyhnutné potreby, ktoré môžu vzniknúť v dôsledku ničivého požiaru;
12. domnieva sa, že vo finan čnom rámci na roky 2007 –2013 sa musí navrhnúť program Spoločenstva
na ochranu lesov pred požiarmi, navrhnutý s cieľom podporovať adekvátne financovanú zvýšenú informova-
nosť o lesných požiaroch, iniciatívy v oblasti prevencie a rizikového manažmentu, koordinované
s opatreniami v poľnohospodárstve a štrukturálnej politike;
13. poukazuje na to, že existencia širokej siete malých a stredne poľnohospodárskych podnikov, ako i poľ-
nohospodárskej politiky, ktorá podporuje trvalo udržateľ né výrobné metódy (najmä v požívaní vody a pôdy)
by pomohli zmenšiť účinky sucha a lesných požiarov;
14. konštatuje, že po rozhodnutí Európskej rady z Bruselu z 15. a 16. decembra 2005 o finančných
výhľadoch na roky 2007 –2013, došlo k značnému obmedzeniu cieľa územnej spolupráce, najmä čo sa
týka jeho nadnárodného a medziregionálneho rozmeru; vyzýva Komisiu, aby na súčasných rokovaniachzabezpečila primeraný finančný príspevok, aby sa nebránilo vykonávaniu opatrení na boj proti živelným
pohromám, ktoré sú zahrnuté v programe Interreg; zdôrazňuje tiež, že je dôležitá spolupráca so susediacimi
tretími krajinami v záležitostiach, ktoré sa týkajú záplav a požiarov;7.12.2006 C 297 E/372 Úradný vestník Európskej únie
Vštvrtok 18. mája 2006SK
15. domnieva sa, že Komisia by mala predložiť návrh smernice na predchádzanie a riadenie požiarov v EÚ
s cieľom čo najlepšie využiť existujúce finančné prostriedky Spoločenstva a národné finančné prostriedky na
riešenie tohto javu, podľa návrhu smernice o hodnotení a riadení záplav; taktiež sa domnieva, že by sa mal
vypracovať podobný návrh týkajúci sa prevencie a riadenia rizík sucha a vyzýva, aby sa preskúmala možnosť
zriadiť európske centrum na monitorovanie sucha a dezertifikácie, ktoré by bolo integrované do siedmeho
rámcového programu Európskeho spoločenstva v oblasti výskumu, technického rozvoja a demonštračných
činností (2007 –2013) (KOM(2005)0119);
16. domnieva sa, že Európsky parlament by mal začať dohliadať na nedostatočné prostriedky a vybavenie,
ako aj všetky príslušné problémy v boji proti živelným pohromám v členských štátoch;
17. vyzýva Komisiu, aby bezodkladne vypracovala oznámenie o prevencii, riadení a hodnotení rizika
zemetrasení, rovnakým spôsobom ako pri iných živelných pohromách (povodniach, požiaroch a suchách);
18. vyzýva Komisiu, aby v spolupráci s členskými štátmi, regionálnymi a miestnymi orgánmi a ďalšími
príslušnými inštitúciami zhromaždili a zverejnili informácie o prijatých opatreniach, ktoré sa osvedčiliv prevencii a efektívnom riadení živelných pohrôm;
19. vyzýva Radu a členské štáty, aby zintenzívnili výskum v oblasti predchádzania pohromám v rámci
hore uvedeného siedmeho rámcového programu, ktorý je v procese schvaľovania, pričom by sa mala
venovať osobitná pozornosť vylepšeniu systémov včasného varovania a systémov na zhromažďovanie
a prenos údajov v reálnom čase;
20. berie na vedomie začatie pilotnej fázy na vytvorenie iniciatívy globálneho monitorovania životného
prostredia a bezpečnosti (GMES, Global Monitoring for Environment and Security), ktorá by mala EÚumožniť lepšie predpovedanie, monitorovanie a hodnotenie živelných pohrôm, a vyzýva na zvýšenie finanč-
ného príspevku na túto iniciatívu a na rozšírenie akčného programu tak, aby zahŕňal všetky živelné
pohromy, ktoré sa môžu vyskytnúť včlenských štátoch;
21. vyzýva na spustenie systému GALILEO, ktorý by mal prispieť k zlepšeniu schopnosti EÚ predvídať
a monitorovať extrémne počasie a porozumieť týmto prírodným javom; žiada, aby sa na zisťovanie a účinnú
prevenciu požiarov využívali aj iné druhy zariadenia a prostriedkov;
22. ľutuje, že oznámenie Komisie, ktoré sa týka podávania správ o implementovaní stratégie lesného
hospodárstva EÚ (KOM(2005)0084), nevenuje osobitnú pozornosť otázke požiarov a prehliada skutočnosť,
že sú hlavnou príčinou zhoršovania lesov; preto vyzýva členské štáty k náprave tohto nedostatku a žiada
Komisiu, aby určila potrebné kroky v akčnom pláne pre lesné hospodárstvo, ktorý ma by ťpredložený
v blízkej budúcnosti a ktorý by mal obsahovať ustanovenia o európskom fonde proti požiarom alebo európ-
skom lesnom fonde, ktorý by sa mohol využívať na podporu aktivít zameraných na udržiavanie a obnovu
horských a lesných oblastí zahrnutých do siete Natura 2000;
23. navrhuje členským štátom, aby do svojich plánov zaradili a povinne realizovali opatrenia na boj proti
suchám, dezertifikácii a na predchádzanie požiarom a povodniam v rámci svojich plánov rozvoja vidieka,pričom by sa v vhodnými prostriedkami podporila účasť poľnohospodárov na opätovnom zalesňovaní, ako
ajčistenie lesov, boj proti erózii a lepšie využívanie vody, keďže poľnohospodári sú hlavnými garantmi
vidieka; následne žiada, aby sa zachovala pomoc na údržbu protipožiarnych priesekov, ktoré stanovuje naria-
denie Rady (ES) č. 1257/1999 zo 17. mája 1999 o podpore rozvoja vidieka z Európskeho poľnohospodár-
skeho usmerňovacieho a záručného fondu (EPUZF) (
1)a aby sa zlepšila podpora na zvýšenie rentability lesov
a na prevenciu odlesňovania hospodársky menej produktívnych lesných oblastí, aké sa môžu vyskytovaťv stredomorskom regióne (pričom sa bude v riadení venovať osobitná pozornosť udržiavaniu kombinova-
ných činností poľnohospodárstvo/lesníctvo/pastierstvo);7.12.2006 C 297 E/373 Úradný vestník Európskej únie
Vštvrtok 18. mája 2006SK
(1) Ú. v. ES L 160, 26.6.1999, s. 80.
24. vyzýva Komisiu a členské štáty, aby vytvorili informačné a vzdelávacie kampane týkajúce sa preventív-
nych opatrení opatrení na boj so živelnými pohromami dohodnuté s členskými štátmi s cieľom znížiť riziká
a dôsledky živelných pohrôm, najmä v oblastiach, v ktorých hrozí najvyššie riziko, a to upovedomením
verejnosti o potrebe starostlivosti o životné prostredie a chránenia prírodných zdrojov vyhýbaním sa, okrem
iného poľnohospodárskym postupom alebo činnostiam vo voľnom čase, ktoré predstavujú riziko; vyzýva
Komisiu na podporu nácviku situácií, aby sa minimalizovali negatívne účinky počas skutočnej pohromy;
25. naliehavo žiada Komisiu, aby podporovala (v súvislosti s európskymi vzdelávacími programami
a programami na výmenu osvedčených odbornyých postupov) špeciálny program pre hasičov hasičských
špecialistov s cieľom umožniť takýmto jednotlivcom prevziať doplňujúce úlohy, ktoré súvisia s prevenciou,
udržiavaním, zlepšovaním a obnovou horských oblastí, aby tak mali zabezpečenú istú prácu a stabilnézamestnanie; žiada tiež Komisiu, aby zvážila možnosť návrhu európsky systém hodnotenia a schvaľovania
vybavenia hasičských zborov ako aj výcviku a vzdelania hasičov;
26. vyzýva Komisiu, aby preskúmala a navrhla Európskemu parlamentu a Rade spôsoby uskutočnenia
donucovacích opatrení, ktoré zabránia nedbanlivým alebo zámerným činom spôsobujúcim vypuknutie
požiaru (súdne a policajné prostriedky, kvalifikácia takého činu ako ekologického deliktu atď.);
27. ľutuje, že opatrenia na predchádzanie požiarom v rámci programu Forest Focus nie sú súčasťou priorít
v budúcom nástroji LIFE +; žiada Komisiu a Radu, aby tieto opatrenia začlenili do budúceho nástroja a aby
poskytli primerané financovanie;
28. keďže za niekoľko posledných rokov sa v mnohých oblastiach do veľkej miery zhoršila situácia lesov,
vyzýva Komisiu, aby navrhla plány, ktoré umožnia v takých oblastiach nové zalesnenie pôvodnými druhmidrevín aby tak zaistila, že na ciele obnovy ekosystému a prevencie pred ďalšími pohromami sa hľadí ako na
ciele vo verejnom záujme, nielen súkromnom, čo umožní zredukovať následky pohrôm a klimatických
zmien;
29. berie na vedomie uvedený návrh rozhodnutia, ktorým sa ustanovuje mechanizmus Spoločenstva
v oblasti civilnej ochrany (KOM(2006)0029), najmä vylepšenie monitorovacieho a informačného centra(MIC), s možnosťou financovania nákladov na dopravu zo strany Spoločenstva; vyzýva Radu, aby totorozhodnutie prijala čo najskôr a aby uvažovala o posilnení tohto nástroja, najmä opatrení v teréne, ako aj
o najlepšom využití obmedzených finančných prostriedkov, ktoré má k dispozícii;
30. vyzýva členské štáty a Komisiu, aby spoločne pracovali na podstatnom zlepšení koordinácie a výmeny
informácií o existujúcich finančných prostriedkoch v prípade pohrôm, a to vypracovaním harmonizovanýchrealizačných metód určených na tento cieľ s konkrétnym zameraním zabezpečiť vykonanie základných
pohotovostných činností potrebných v prípade, že na obmedzený čas musia by ťv boji s lesným požiarom
okamžite k dispozícii pozemné a letecké zariadenia;
31. opätovne pripomína vo svojom uznesení zo 4. septembra 2003 o dôsledkoch letných horúčav (
1),
v ktorých vyzval na vytvorenie európskych jednotiek civilnej ochrany; vyzýva Komisiu, aby v rámci plneniatohto cieľa plne zohľadnila zásadu subsidiarity; domnieva sa, že takýto európsky mechanizmus by mal by ť
v pohotovosti počas leta, keď Európe, a najmä stredomorským oblastiam vždy hrozia požiare; na európsky
mechanizmus lesnej požiarnej ochrany by mohol prispievať každý členský štát vybavením, prostriedkami
a pracovníkmi;
32. vyzýva členské štáty, regionálne a miestne orgány, aby odstránili administratívne a priestorové
prekážky civilnej ochrany a aby podporovali väčšiu flexibilitu a operatívnosť záchranárskych skupín
v blízkych regiónoch (hasičských zborov, rýchlej zdravotnej pomoci, polície, horských, vodných a banských
záchranných skupín);7.12.2006 C 297 E/374 Úradný vestník Európskej únie
Vštvrtok 18. mája 2006SK
(1) Ú. v. EÚ C 76 E, 25.3.2004, s. 382.
33. zdôrazňuje význam FSEÚ ako hlavného nástroja, ktorý by mal EÚ umožniť rýchlo reagovať na
závažné pohromy, akými sú povodne, požiare alebo sucho, ako aj cyklóny, zemetrasenia, sopečné výbuchy
alebo i cunami; naliehavo žiada Komisiu a Radu, aby schválili návrh Európskeho parlamentu na revíziu tohto
fondu s osobitným odkazom na rozšírenie pomoci poskytovanej všetkým obetiam živelných pohrôm a im
priamym príbuzným;
34. naliehavo žiada Radu, aby upravila FSEÚ, najmä čo sa týka lehôt a činností, ktoré možno použiť pri
špecifickom druhu katastrof aké sa vyskytujú v členských štátoch, napr. požiare, suchá a povodne;
35. domnieva sa, že FSEÚ by mal aj ďalej umožňovať prijatie opatrení v prípade pohrôm, ktoré hoci sú
závažné, nedosahujú minimálnu požadovanú hranicu, a že pomoc možno poskytnúť aj v osobitných situá-
ciách v prípadoch, keď bola väčšina obyvateľstva určitého regiónu postihnutá pohromou, ktorá bude mať
vážne, dlhodobé následky na ich životné podmienky;
36. poukazuje však na potrebu zapojenia ďalších existujúcich nástrojov, ako pomoc štátu na regionálne
účely alebo pôžičky poskytnuté Európskou investičnou bankou s cieľom predchádzať živelným pohromám,ak je to možné, a odstrániť škody ktoré spôsobujú;
37. vyzýva, aby sa preskúmala možnosť zriadenia fondu pre poľnohospodárske pohromy, cieľom ktorého
bude poskytovať kompenzácie za každú stratu príjmov poľnohospodárov spôsobenú stratou úrody, ktorú
zapríčinili živelné pohromy;
38. poveruje svojho predsedu, aby toto uznesenie postúpil Rade, Komisii, vládam a parlamentom člen-
ských štátov postihnutých živelnými pohromami v roku 2005, regionálnym a miestnym orgánom týchto
oblastí, ako aj Výboru regiónov.
P6_TA(2006)0224
Živelné pohromy –aspekty životného prostredia
Uznesenie Európskeho parlamentu o živelných pohromách (požiare, suchá a povodne) –aspekty
životného prostredia (2005/2192(INI))
Európsky parlament,
—so zreteľom na svoje uznesenie z 5. septembra 2002 o katastrofálnych povodniach v strednej Európe (1),
zo 14. apríla 2005 o suchu v Portugalsku (2), z 12. mája 2005 o suchu v Španielsku (3) a z 8. septembra
2005 o živelných pohromách (požiaroch a povodniach) v Európe počas toho leta (4),
—so zreteľom na Kjótsky protokol k Rámcovému dohovoru OSN o klimatických zmenách z 11. decembra
1997 a jeho ratifikáciu Európskym spoločenstvom 25. apríla 2002,
—so zreteľom na svoje uznesenie zo 16. novembra 2005 pod názvom „Víťazstvo v zápase s globálnymi
klimatickými zmenami“ (5),
—so zreteľom na svoje uznesenie z 18. januára 2006 o klimatických zmenách (6),7.12.2006 C 297 E/375 Úradný vestník Európskej únie
Vštvrtok 18. mája 2006SK
(1) Ú. v. EÚ C 272 E, 13.11.2003, s. 471.
(2) Ú. v. EÚ C 33 E, 9.2.2006, s. 599.
(3) Ú. v. EÚ C 92 E, 20.4.2006, s. 414.
(4) Prijaté texty, P6_TA(2005)0334.
(5) Prijaté texty, P6_TA(2005)0433.
(6) Prijaté texty, P6_TA(2006)0019.